Sunday, January 12, 2014-11:42 AM
दुबई: संयुक्त अरब अमीरात (यूएई) में शारजाह अंतरराष्ट्रीय हवाईअड्डे पर सोने के 12 बिस्कुटों की तस्करी की कोशिश कर रहे एक भारतीय को गिरफ्तार कर लिया गया। शारजाह पुलिस के आधिकारिक प्रवक्ता के अनुसार, संदिग्ध की पहचान जीएच.आर.ए के रूप में हुई है। हवाईअड्डे पर उसे सीमा शुल्क अधिकारियों ने गिरफ्तार किया। वह भारत जा रहा था।
उसने अपने हाथों में पहने हुए दो कड़ों में सोने के 12 बिस्कुटों को छिपाकर अधिकारियों को धोखा देने की कोशिश की। गल्फ न्यूज ने कल खबर दी कि पुलिस के अनुसार संदिग्ध का इरादा भारत में बिना कर चुकाए 24 कैरट के सोने के इन बिस्कुटों की तस्करी करने का था। इन बिस्कुटों का वजन 699 ग्राम था। पूछताछ में उसने स्वीकार कर लिया है कि वह अपने देश में कर भुगतान से बचने तथा इन बिस्कुटों को बेचने पर पूरी कीमत हासिल करने के लिए ऐसा कर रहा था।